व्याख्याः प्रच्छन्न बेरोज़गारी के अंतर्गत लोग नियोजित (काम करते हुए) प्रतीत होते हैं। किन्तु उनकी सीमांत उत्पादकता शून्य होती है। ऐसा प्रायः कृषिगत काम में लगे परिजनों में होता है। किसी काम में पाँच लोगों की आवश्यकता होती है, लेकिन उसमें आठ लोग लगे होते हैं। इसमें तीन लोग अतिरिक्त हैं। इन तीन लोगों के द्वारा किया गया अंशदान पाँच लोगों द्वारा किये गए योगदान में कोई बढ़ोतरी नहीं करता है। अगर तीन लोगों को हटा दिया जाए तो खेत की उत्पादकता में कोई प्रभाव नहीं पड़ेगा। अतः तीन लोग प्रच्छन्न रूप से नियोजित हैं।